क्या अर्नब गोस्वामी को बालाकोट एयर स्ट्राइक की जानकारी पहले से थी?
रिपब्लिक टीवी के एडिटर-इन-चीफ़ अर्नब गोस्वामी और ब्रॉडकास्ट ऑडियंस रिसर्च काउंसिल (BARC) के पूर्व मुख्य कार्यकारी अधिकारी पार्थो दासगुप्ता के बीच 23 फ़रवरी, 2019 को वाट्सऐप पर हुई बातचीत से ऐसा लगता है कि अर्नब गोस्वामी को तीन दिन बाद होने वाले बालाकोट एयर स्ट्राइक की जानकारी पहले से थी।
स्क्रॉल की एक रिपोर्ट के मुताबिक़, गोस्वामी ने दासगुप्ता से कहा था कि योजनाबद्ध स्ट्राइक "आम से कहीं बड़ी" होगी और यह कि "सरकार इस बात को लेकर आश्वस्त है कि पाकिस्तान पर कुछ इस तरह स्ट्राइक की जायेगी कि आम लोग झूम उठेंगे। एकदम यही शब्द इस्तेमाल किया गया है।”
भारतीय वायु सेना की ओर से पाकिस्तान के बालाकोट शहर पर 26 फ़रवरी, 2019 की सुबह तड़के हवाई हमले किये गये थे। यह हमला 14 फ़रवरी, 2019 को उस पुलवामा हमले का जवाब था, जिसमें सीआरपीएफ़ के 40 जवानों की मौत हो गयी थी, जब उनकी बस विस्फ़ोटकों से लदी एक कार के संपर्क में आ गयी थी।
हालांकि, भारतीय मीडिया ने दावा किया था कि जैश-ए-मोहम्मद के शिविरों को निशाना बनाये जाने वाली इस एयर स्ट्राइक से सीमा की दूसरी ओर 170 से 300 लोगों की जानें गयीं थीं, लेकिन समाचार एजेंसी रॉयटर्स को उनके उन दावों के पुख़्ता सबूत नहीं मिले थे।
गोस्वामी और दासगुप्ता के बीच यह कथित बातचीत टीआरपी मामले के सिलसिले में दायर 3,400 पेज की पूरक चार्जशीट का हिस्सा है। आरोपियों में रिपब्लिक टीवी के सीईओ विकास खानचंदानी, बीएआरसी सीसीओ रोमिल रामगढ़िया और दासगुप्ता शामिल हैं।
इन लिखित सामग्रियों में गोस्वामी को दासगुप्ता से कहते हुए बताया गया है कि "कुछ बड़ा" होने वाला है। दासगुप्ता के यह पूछे जाने पर कि क्या ऐसा कुछ "दाऊद" (गैंगस्टर दाऊद इब्राहिम) को लेकर होने वाला है, तो गोस्वामी कहते हैं कि ऐसा कुछ "पाकिस्तान" को लेकर होने वाला है। इस बार कुछ बड़ा किया जायेगा।”
गोस्वामी ने विस्तार से कुछ इस तरह बताया, “एक आम स्ट्राइक के मुक़ाबले कहीं बड़ा होगा। कश्मीर पर भी कुछ बड़ा होगा। सरकार इस बात को लेकर आश्वस्त है कि पाकिस्तान पर कुछ इस तरह स्ट्राइक की जायेगी कि आम लोग झूम उठेंगे। एकदम यही शब्द इस्तेमाल किया गया है।”
यह हमला हाल ही में समाचार एजेंसी,एएनआई की तरफ़ से उस झूठी ख़बर के प्रकाशित किये जाने के बाद भी सुर्खियों में आया, जिसमें दावा किया गया था कि पूर्व पाकिस्तानी राजनयिक आग़ा हिलाली का दावा है कि उस हमले में पाकिस्तान की तरफ़ के 300 लोग हताहत हुए थे।
कांग्रेस प्रवक्ता अभिषेक सिंघवी ने ट्विटर पर कहा कि गोस्वामी के चैट से पता चलता है कि "सरकार का कोई बहुत वरिष्ठ शख़्स बेहद गोपनीय जानकारी को लीक कर रहा है, जिससे हमारे सैनिकों की ज़िंदगी ख़तरे में पड़ सकती है और ऐसा इस लोभ में कि टीआरपी (sic) बढ़ सके।"
Arnab's chats dated 23.02.2019 refer to sharing of Intel re: action along the Pak border. It means someone very senior in Govt is leaking highly confidential info which may endanger the lives of our soldiers & so that mercenary considerations can add to TRPs.
— Abhishek Singhvi (@DrAMSinghvi) January 16, 2021
इस कथित चैट से यह भी पता चलता है कि दासगुप्ता ने 4 अप्रैल, 2019 को गोस्वामी से बीएआरसी डेटा को सार्वजनिक करने के टीआरआई (TRAI) के क़दम को रोकने के लिए कहा था। अर्नब ने दासगुप्ता को आश्वासन दिया था कि एक बार एनडीए सरकार के सत्ता में आ जाने के बाद ट्राई के पास ज़्यादा ताक़त नहीं होगी।
इस चैट में गोस्वामी के पीएमओ के ऐसे कई प्रसंग भी मिलते हैं, जिसमें प्रधानमंत्री कार्यालय के साथ उनके घनिष्ठ रिश्तों का दावा किया गया है, दासगुप्ता तो यहां तक पूछते हुए दिखाये गये हैं कि क्या अर्नब, प्रधानमंत्री कार्यालय में "मीडिया सलाहकार" के रूप में नौकरी का इंतज़ाम करा सकते हैं।
बीएआरसी से जुड़े हंसा रिसर्च ग्रुप प्राइवेट लिमिटेड के एक कर्मचारी, नितिन देवकर की तरफ़ से शिकायत दर्ज कराये जाने के बाद मुंबई पुलिस ने पिछले साल अक्टूबर में टीआरपी मामले में प्राथमिकी (FIR) दर्ज की थी। अपनी शिकायत में देवकर ने कहा था कि उन्हें ऑडिट के दौरान रेटिंग में गड़बड़ियां मिली थीं।
हालांकि,शुरुआती प्राथमिकी में रिपब्लिक टीवी का नाम तो नहीं था, लेकिन पुलिस ने बाद में कहा था कि उसके पास इस चैनल और मराठी चैनल बॉक्स सिनेमा और फ़ैक्ट मराठी के ख़िलाफ़ अवैधता का सबूत है। इस मामले में चार्जशीट नवंबर में दायर की गयी थी।
यहां टीआरपी मामले पर न्यूज़क्लिक की टिप्पणी है:
अंग्रेज़ी में प्रकाशित मूल आलेख को पढ़ने के लिए नीचे दिये गये लिंक पर क्लिक करे
Did Arnab Goswami Have Prior Knowledge of Balakot Air Strike?
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्य 559b ूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
awa_Deva awa_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva eng_Latn eng_Latn hin_Deva hin_Deva hin_Deva hin_Deva hin_Deva hin_Deva eng_Latn hin_Deva